
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА
ОТ

Д-Р ЛОРИС МАНУЕЛЯН,
ЗАМЕСТНИК КМЕТ
„ЗДРАВЕОПАЗВАНЕ, СОЦИАЛНИ ДЕЙНОСТИ И СПОРТ“


Относно:  Приемане на отчета за дейността  на Общински съвет по наркотични вещества през 2015 г. и избор на представител на Общински съвет - Бургас, който да бъде включен като член в състава на консултативния орган.



УВАЖАЕМИ ОБЩИНСКИ СЪВЕТНИЦИ,

Общински съвет по наркотични вещества (ОбСНВ) като консултативен орган към Община Бургас осъществява своята дейност на основание чл.15 от Закона за контрол върху наркотичните вещества и прекурсорите и чл. 15 Правилника за организацията и дейността на Националния съвет по наркотични вещества (ПОДНСНВ). Към ОбСНВ е създаден и Превантивно-информационен център (ПИЦ), пряко подчинен на Председателя на ОбСНВ. В нормативната уредба, регламентираща дейността на ОбСНВ, е предвидено изискване същият да представя отчет пред Националния съвет и пред Общинския съвет – Бургас ежегодно. 
С настоящата докладна записка представям на Вашето внимание отчета за дейността на ОбСНВ през 2015 г. При приемането му от Ваша страна, същият ще бъде представен на Национален съвет по наркотични вещества, а чрез него ще се извърши отчитане на дейността на ОбСНВ и пред Министерството на здравеопазването. Отчетът за дейността на ОбСНВ си през 2015 г. е приет на първото редовно заседание за 2016 год.. В него са включени: описание и анализ на ситуацията с употребата на наркотични вещества и наблюдаваните тенденции; идентифициране на основните проблеми и нужди; проведени 4 (четири) броя редовни заседания – февруари, юни, септември и декември 2015 година; координация с различни институции;  участие в дейности по изпълнение на Националната стратегия и Националния план за действие; дейности на Превантивно-информационния център към ОбСНВ – за превенция на средата,  по индикативна превенция, по селективна превенция, по обща (универсална) превенция и други дейности. 
Съгласно чл. 4, ал. 5, т. 1 от Правилник за дейността на Общински съвет по наркотичните вещества към Община Бургас в състава на ОбСНВ следва да бъде включен като член общински съветник. Предвид конституирането на нов Общински съвет – Бургас е налице необходимостта на избор на негов представител, който да попълни квотата в състава на  ОбСНВ. Съгласно чл. 5 от Правилника Общински съвет – Бургас предлага общински съветник, който да бъде включен в състава на ОбСНВ.

Предвид гореизложеното и на основание чл. 21, ал. 1, т. 23 и ал. 2 от Закона за местното самоуправление и местната администрация предлагам Общински съвет - Бургас да вземе следното решение:

РЕШЕНИЕ:

1. Приема Отчета за дейността на Общински съвет по наркотични вещества през 2015 г.

2.  Избира общински съветник - …………………………………………………, който да бъде включен като член в състава на Общинския съвет по наркотични вещества за срок до края на настоящия мандат на Общински съвет - Бургас.


Приложение:
Отчет за дейността на Общински съвет по наркотични вещества през 2015 година.





С Уважение,
Д-Р ЛОРИС МАНУЕЛЯН
ЗАМЕСТНИК КМЕТ ЗСДС


Съгласувал:
Тодор Вълчев
Ст. юрисконсулт
Дирекция СДЗС

Изготвил:
Станислава Калинова
Секретар на ОбСНВ 

